|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

**ELŐTERJESZTÉS**

A Képviselő-testület 2023. február 27 - ei

rendkívüli ülésére

**Tárgy:**  Tulajdonosi döntés a Klauzál téren létesítendő közvilágítás célját szolgáló berendezések tulajdonjogának és üzemeltetésének átadásáról

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Niedermüler Péter polgármester** |

**Tisztelt Képviselő-testület!**

Budapest Főváros VII. kerület Erzsébetváros Önkormányzata a Budapest VII. kerület Klauzál téren lévő park (34302 hrsz.) rendezését, felújítását tervezi. A közterület felújításához szükséges kiviteli terveket a Kabinet elkészíttette.

A felújítást érintő, közel 8 800 m2 nagyságú terület a Klauzál tér központi részét képező park a körülvevő kiemelt útszegéllyel lehatárolva. A projekt a meglévő közvilágítást és a csapadékvíz elvezetési rendszert, valamint a csarnok felőli járda szakasz módosítását is érinti.

A park teljes közvilágítása bontásra kerül oszlopokkal, lámpatestekkel és kábelezéssel együtt. Az elbontott oszlopok helyett új nyomvonalon új, korszerű kandeláberek épülnek ki, valamint megújul az emlékmű díszvilágítása is.

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 23.§ (4) bekezdés 9. pontja szerint a közvilágítás biztosítása a Fővárosi Önkormányzat feladata. A Fővárosi Önkormányzat a közvilágítási eszközöket az Mötv. 108. § (2)-(5) bekezdései rendelkezéseire figyelemmel térítésmentesen veszi át a kerületi önkormányzatoktól.

A közvilágítási engedély(ek) beszerzéséhez szükség van egy beruházói nyilatkozatra, mely szerint a tervezett közvilágítási berendezések beruházója, Budapest Főváros VII. kerület Erzsébetváros Önkormányzata a létesítendő vagyonelemek vagyon- és tulajdonjogát, a műszaki átadást (vagy használatbavételi engedély kiadását) követően a közvilágításért felelős Budapest Főváros Önkormányzata tulajdonába és a BDK Budapesti Dísz- és Közvilágítási Korlátolt Felelősségű Társaság üzemeltetésébe adja.

Az Mötv. 42.§ 16. pontja szerint a képviselő-testület hatásköréből nem ruházható át a helyi önkormányzati vagyon tulajdonjogának a 108. § szerinti ingyenes átruházására vagy nemzeti vagyon tulajdonjogának ingyenes átvételére vonatkozó döntés.

Kérem a Tisztelt Képviselő-testületet előterjesztésem megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzatának Képviselő-testülete …/2023. (II.27.) határozata a Klauzál téren létesítendő közvilágítás célját szolgáló berendezések tulajdonjogának és üzemeltetésének átadásáról**

I. Budapest Főváros VII. kerület Erzsébetváros Önkormányzata Képviselő-testülete úgy dönt, hogy

1. hozzájárul a műszaki átvételt követően 1072 Budapest Klauzál téren (hrsz.: 34302) létesítendő közvilágítási berendezések tulajdonjogának Budapest Főváros Önkormányzata számára történő térítésmentes átadásához.
2. felhatalmazza a Polgármestert a tulajdonjog térítésmentes átruházásáról szóló beruházói nyilatkozat aláírására a jelen határozat melléklete szerinti lényeges tartalommal.
3. költségvetési rendeletében biztosítja a fedezetet a BDK Budapesti Dísz- és Közvilágítási Korlátolt Felelősségű Társaság tulajdonát képező elbontott közvilágítási eszközök későbbiekben meghatározandó maradványértékének megtérítésére.

**Felelős:** Niedermüller Péter polágrmester

**Határidő:** 1.,2. pont esetében azonnal 3. pont esetében a maradványérték meghatározását követő Képviselő-testületi ülés

Melléklet:

1. számú melléklet: Beruházói nyilatkozat

Budapest, 2023. február 15.

Niedermüller Péter

polgármester