|  |
| --- |
| **Budapest Főváros VII. kerület Erzsébetváros Önkormányzata**  Niedermüller Péterpolgármester |

Iktatószám:

Napirendi pont: ….

Előterjesztve: Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

A Képviselő-testület 2023. február 27 - ei

rendkívüli ülésére

**Tárgy:**  Döntés az ajándékutalványok kiosztásának lezárásáról, illetve rendelkezés a megmaradt utalványok felhasználásáról

**Készítette:**

dr. Jávori Péter

Városgazdálkodási Iroda vezetője

**Törvényességi szempontból kifogást nem emelek:**

Tóth László

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete 354/2022. (XII.15.) határozatával úgy döntött, hogy a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján legkésőbb 2022. december 12. napját megelőzően VII. kerületi lakóhelyet létesített azon polgárok részére, akik 2022. december 31-ig betöltik a 65. életévüket, valamint kiskorú gyerekenként azon családok, illetve gyermekeket egyedül nevelő vér szerinti, mostoha- és nevelőszülők, egyéb jogcím alapján gyermeket nevelők részére, ahol a gyermek(ek) 2022. december 31.-éig nem tölti(k) be a 18. életév(ük)et 13 938 darab, egyenként 10.000 Ft névértékű ajándékutalványt biztosít.

Az ajándékutalványokat 2022. december 20-22. között 10-16 óráig, 2022. december 29-én 10-18 óráig és 2023. január 9-12. között 10-16 óráig vehették át a jogosultak a Bischitz Johanna Integrált Humán Szolgáltató Központ több kerületi telephelyén, a K11 Művészeti és Kulturális Központban valamint a Polgármesteri Hivatal ügyfélszolgálatain. 2023. január 12. napját követően a Polgármesteri Hivatal Erzsébet körúti ügyfélszolgálatán ügyfélfogadási idő alatt folyamatosan át lehet venni az ajándékutalványokat. 2023. februárjáig 9376 darab ajándékutalványt vettek át az arra jogosult kerületi lakosok.

Az ajándékutalványok egy része nem került átvételre, szükséges az átvételre nyitva álló határidő meghatározása, a kiosztás lezárása.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzatának Képviselő-testülete …/2023. (II.27.) határozata az ajándékutalványok kiosztásának lezárásáról, illetve a megmaradt utalványok felhasználásáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. a jogosultak számára - akik a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján legkésőbb 2022. december 12. napját megelőzően VII. kerületi lakóhelyet létesítettek és 2022. december 31-ig betöltötték a 65. életévüket, valamint kiskorú gyerekenként azon családok, illetve gyermekeket egyedül nevelő vér szerinti, mostoha- és nevelőszülők, egyéb jogcím alapján gyermeket nevelők, ahol a gyermek(ek) 2022. december 31.-éig nem töltötté(k) be a 18. életév(ük)et - az ajándékutalványok átvételének határidejét 2023. március 1-jével határozza meg.

1. a 2023. március 1. napjáig át nem vett ajándékutalványok felhasználásáról a későbbiekben rendelkezik.
2. felkéri a Polgármestert a szükséges intézkedések megtételére.

**Felelős:** Niedermüller Péter polgármester

**Határidő:** 2023. március 1.

Budapest, 2023. február 16.

Niedermüller Péter

polgármester